
COMUNICAT DE PRESĂ
VELUX premiază lucrările arhitecţilor români

Bucureşti, 26 mai 2010 – În cadrul concursului Înclinaţie spre lumină, VELUX România premiază cea mai bună arhitectură mansardată realizată în ultimii trei ani (2008 - 2010).
În perioada 15 mai – 15 septembrie, arhitecţii care au realizat proiecte de mansardare folosind produse de la VELUX, sunt aşteptaţi să-şi înscrie lucrările pe site-ul dedicat www.velux.ro/Profesionisti/Arhitecti/Concurs . Concursul este deschis profesioniştilor în domeniul arhitecturii, studenţi şi absolvenţi în specialităţile de arhitectură sau design interior.
Împărţit în trei secţiuni, concursul Înclinaţie spre lumină premiază următoarele categorii de proiecte: reabilitare de pod – lucrări în care s-a optat pentru funcţionalizarea spaţiului de sub acoperiş, avantajul unui spaţiu de vârf – clădiri noi, mansardate şi mansardare de bloc – mansarde cu apartamente realizate pe acoperişuri terasă ale blocurilor existente. Cele trei secţiuni propuse au în comun valorificarea spaţiului pe verticală şi a energiei regenerabile prin folosirea produselor de la VELUX. 
“Prin Înclinaţie spre lumină, lansăm un apel către o viziune holistică – LOCUIREA SUSTENABILĂ – în care eficienţa energetică trebuie să fie integrată în conceptul iniţial de proiectare a clădirii, iar resursele naturale cum ar fi soarele şi vântul, să fie exploatate la maximum. Încurajam proiectarea de clădiri care să satisfacă nevoile umane de bază, bunăstarea şi confortul de zi cu zi prin aportul de lumină naturală şi aer proaspăt”, a declarat Alexandra Maier, architect VELUX. 

Un juriu format din arhitecţi, specialişti în iluminat din ţară şi reprezentanţi ai companiei VELUX România se va reuni pentru a evalua proiectele pe data de 24 septembrie 2010. 

Pe 1 octombrie, în cadrul unei ceremonii, se vor acorda premiile în valoare totală de 12.000 euro, câte un premiu de 3000 euro şi o menţiune de 1000 euro pentru fiecare categorie de concurs. 
Prin produsele inventate şi dezvoltate de mai bine de 65 de ani, compania VELUX contribuie la îmbunătăţirea climatului interior al spaţiilor de locuit, aducând lumina naturală şi aerul proaspăt în interiorul mansardei. Grupul VELUX produce o gamă largă de ferestre de mansardă, potrivite atât acoperişurilor înclinate cât şi celor tip terasă, jaluzele, rulouri interioare şi parasolare, produse de instalare, dispozitive de comandă şi control. Grupul VELUX deţine fabrici în 11 ţări şi companii de vânzări în 40 de ţări şi reprezintă, la nivel mondial, unul dintre cele mai puternice nume din sectorul materialelor de construcţii, ale cărui produse sunt vândute peste tot în lume. Grupul VELUX are aproximativ 10.000 de angajaţi şi este proprietatea VKR Holding A/S, companie cu raspundere limitată deţinută de către familia fondatoare şi fundaţii. Grupul VELUX este prezent în România din 1997, prin intermediul companiei proprii, VELUX România S.R.L. Pentru detalii vizitaţi www.velux.ro şi www.velux.com.

Pentru mai multe informaţii, vă rugăm contactaţi:

